ועדת הכנסת, כנסת 15, פרוטוקול מספר 168, 2001-03-06 12:00

סאלח טריף: אני מתכבד לפתוח את הישיבה.

ראובן ריבלין: לצערי הרב, החומר היה מוכן מספר דקות אחרי שהישיבה נסגרה.

ראובן ריבלין: אנחנו נדון בחוק הבחירה הישירה כשעתיים.

אריה האן: לפי חלוקה פרופורציונלית.

אליעזר זנדברג: ומן הסתם, אני לא מוצא שום דחיפות.

אליעזר זנדברג: למעשה צריכים הסכמה של קואליציה לקיים את הדיון היום.

אליעזר זנדברג: הדבר הזה של הגבלת הזמן נראה לי דבר סביר.

נעמי חזן: על משהו אחר.

מיכאל קליינר: אני חושב, שהנוהל הזה, שהיה בכנסות קודמות, היינו משתמשים בו רק במקרים חריגים ויוצאי דופן, מכיוון שחורגים מתקנון הכנסת.

מיכאל קליינר: אם הדברים נעשים אוטומטית,בכל דיון, צריך או לא צריך, חיוני לא חיוני, משתמשים בו בסיטונאות ורומסים את היכולת של חברי הכנסת לא מקובל עלי.

סאלח טריף: איזה סיטונאות.

סאלח טריף: במשך שנה וחצי זו הפעם השניה שזה קורה.

מיכאל קליינר: לא זו לא הפעם השניה.

מיכאל קליינר: זו השלישית או הרביעית.

סאלח טריף: לא, זו לא סיטונאות.

מיכאל קליינר: אבל מאז שזה התחיל, זה בכל פעם.

ראובן ריבלין: אם יהיה לך רוב, אתה צודק.

מיכאל קליינר: רובי, הרוב יכול לא לתת למיעוט להשמיע את דברו בכלל.

מיכאל קליינר: אני מוכן להגיע להסכמה סבירה.

מיכאל קליינר: דיברתי עם נעמי חזן, דיברתי עם רובי והכנתי הסתייגויות ל-25 דקות ויכולתי להגיש גם אלף.

ראובן ריבלין: אתה מדבר על חוק טל?

מיכאל קליינר: על חוק טל.

ראובן ריבלין: אנחנו עכשיו לא מדברים על חוק טל.

ראובן ריבלין: בחוק טל אני אסכים איתך.

סאלח טריף: אני מבקש לאשר את הבקשה לפטור מחובת הנחה של ביטול חוק הבחירה הישירה וחוק יסוד: הממשלה וחוק הממשלה, התשס"א-2001, לפני הקריאה השניה והשלישית.

את ידו: הצבעה בעד – הרוב נגד – 3 נמנעים – אין

סאלח טריף: תודה.

סאלח טריף: ברוב גדול נגד שלושה, אני קובע שהבקשה אושרה.

סאלח טריף: אני מבקש לקבוע דיון מיוחד בהסכמה.

סאלח טריף: מי בעד לקיים דיון בהסתייגויות למשך שעתיים, על פי ההסכמה שהתקבלה כאן?

סאלח טריף: רבותי, רביזיה.

סאלח טריף: מי בעד רביזיה?

סאלח טריף: בעדו 2 דקות רביזיה.

אופיר פינס-פז: איך השעתיים מתחלקות בין המסתייגים?

ראובן ריבלין: נראה את כל ההסתייגויות ובהתאם לפרופורציה.

אופיר פינס-פז: שכל מסתייג יסתייג לפחות במשך 5 דקות, ואם ישאר זמן, אז יתנו למי שיש לו יותר הסתייגויות.

סאלח טריף: בסדר.

שלמה שהם: זה לא בטוח.

שלמה שהם: אני רוצה לקחת את רשימת מספר ההסתייגויות ואז נראה.

ראובן ריבלין: לפי מסתייגים ולא לפי מספר ההסתייגויות.

סאלח טריף: כל מסתייג ידבר ואת הזמן יחלקו לפי הסדר.

סאלח טריף: רבותי, שתי דקות עברו ואנחנו מבקשים להצביע על בקשת הרביזיה.

סאלח טריף: מי בעד הרביזיה ירים את ידו?

סאלח טריף: בעד – 1 נגד – כולם נמנעים – אין

סאלח טריף: הרביזיה לא התקבלה.

סאלח טריף: 2.

סאלח טריף: בחירת מ"מ ליו"רהכנסת.

סאלח טריף: בינתיים, אני מבקש למנות ממלא מקום ליושב ראש הכנסת, בתקופה שהוא ייעדר מהארץ מה-8 למרס ועד שובו ארצה, את סגן היושב ראש דוד טל.

סאלח טריף: מי בעד רבותי?

סאלח טריף: בעד – כולם.

סאלח טריף: 3.

סאלח טריף: חוק טל.

סאלח טריף: בבקשה, חבר הכנסת ריבלין.

ראובן ריבלין: הנושא הבא שביקשנו להעלות הוא נושא חוק טל.

ראובן ריבלין: ובכן, חוק טל כבר קיבלנו חופש מחובת הנחה ואין צורך בשחרור מחובת הנחה בפעם נוספת.

ראובן ריבלין: החוק הונח כבר אתמול, גם על חשבון היום.

ראובן ריבלין: עכשיו, יש לנו רק בעיה של הסתייגויות לגבי חוק טל.

קבוצות הסתייגויות: קבוצת מר"צ, קבוצת לפיד, ועכשיו הצטרף גם קליינר.

אופיר פינס-פז: גם אני הגשתי הסתייגויות.

ארבל אסטרחן: כן, יש של אופיר פינס ושל קבוצת יהלום.

מוחמד ברכה: גם אנחנו.

מוחמד ברכה: ..

סאלח טריף: אני אאשר לך.

נעמי חזן: אם אתם רוצים לפתוח את זה,ף אז אני אתעקש ל-50 הסתייגויות.

ראובן ריבלין: עוד לא קבענו את הזמן.

נעמי חזן: בסדר.

נעמי חזן: האם מר"צ עם מסתייג אחד, מקבל מחצית הזמן של כל הסיעות.

נעמי חזן: ..

ראובן ריבלין: אז לאחרים אין זמן.

ראובן ריבלין: זה קרה לי בליכוד הרבה פעמים.

ראובן ריבלין: למשל, בשנתיים האחרונות אני דיברתי והסיעה שתקה.

ראובן ריבלין: זו היתה החלוקה.

ראובן ריבלין: לעומת זאת, אני עבדתי והם בילו.

ראובן ריבלין: רבותי, אנחנו רוצים לעזור.

ראובן ריבלין: אנחנו צריכים לזכור שמיד אחרי חוק טל, יעבור או לא יעבור, מציגים את הממשלה.

ראובן ריבלין: הוזמנו סגל א' של כל מדינת ישראל לשעה 17:00.

ראובן ריבלין: לא נגמור בשעה 17:00, כי לצערנו הרב רבים מהחברים משתתפים בצערה ובהלוויתו של אביה של חברת הכנסת, השרה, דליה איציק.

ראובן ריבלין: לכן אנחנו צריכים להגביל את עצמנו להצטמצם.

ראובן ריבלין: אני, כאשר ישבנו על חוק טל ולא ידעתי עדין מי המסתייגים, היו פה שתי קבוצות.

ראובן ריבלין: בא קליינר ואמר שהוא רוצה גם, בא פינס ואמר שהוא רוצה גם.

ראובן ריבלין: ברכה גם, יכול לדבר גם 5 דקות, זה לא בעיה.

ראובן ריבלין: אנחנו נקבע מסגרת הסתייגויות של שעה וחצי.

ראובן ריבלין: הוא רוצה שלושת רבעי שעה.

אריה האן: לא שעה וחצי.

סאלח טריף: מתי יתחיל הדיון?

ראובן ריבלין: שעה וחצי בהתאם למוסכם.

ראובן ריבלין: קבוצת לפיד – חצי שעה.

ראובן ריבלין: קבוצת מר"צ – חצי שעה וחצי שעה למסתייגים הבודדים קליינר, אופיר פינס ויהלום.

ארבל אסטרחן: יהלום נתן גם קבוצה.

ראובן ריבלין: אז ניקח 5 דקות מהם ו-5 דקות מהם וניתן לקבוצת יהלום רבע שעה.

ראובן ריבלין: 25 דקות למר"צ, 25 דקות ל... ועוד 40 דקות לשאר העולם.

סאלח טריף: 25 דקות לבודדים.

סאלח טריף: רבותי, זה ההסדר שאנחנו רוצים אשר.

מיכאל קליינר: אני צריך פעם אחת זמן.

מיכאל קליינר: אחרי 3 דקות סתמו לי את הפה.

מיכאל קליינר: מותר לי לדבר.

סאלח טריף: מי בעד השעה וחצי כמסגרת דיון.

סאלח טריף: ..

סאלח טריף: בעד – כולם נגד – 1 נמנעים – אין

סאלח טריף: תודה רבה לכם.

סאלח טריף: 4.

סאלח טריף: בחירת מ"מ ליו"ר ועדת הכנסת.

סאלח טריף: רבותי, אני מבקש להודות לכם.

סאלח טריף: בלב כבד, אני מבקש כאן עכשיו, לבחור באופיר פינס כממלא מקום יושב ראש הוועדה, מהקטע...

בנימין אלון: מה הוא היה עד עכשיו?

סאלח טריף: עכשיו זה באופן רשמי.

סאלח טריף: מי בעד לאשר את הבקשה, ירים את ידו.

סאלח טריף: בעד – כולם נגד – אין נמנעים – אין תודה.

סאלח טריף: אני מודה לכולם, הישיבה נעולה.